**Dyddiad cyhoeddi:** 4 Hydref 2024

**Cais Rhyddid Gwybodaeth 261/24**

**Rydych chi wedi gofyn y canlynol i ni...**

**1.Pam oedd cyfrifon blynyddol TrC yn dweud bod TrC wedi gwario £10.54m ar drac cadw Llan-wern, er bod cyfanswm y gwariant bellach yn cael ei ddangos fel £14,166,398?**

**2, A oedd rhywfaint o’r £14,166,398 o gyfanswm y gwariant ar drac cadw Llan-wern wedi ei wario gan sefydliadau eraill, e.e. Llywodraeth Cymru cyn i’r prosiect gael ei drosglwyddo i TrC? Os felly, rhowch ddadansoddiad o’r gwariant yn ôl sefydliad.**

**3. A yw’r cyfanswm gwariant o £14,166,398 ar drac cadw Llan-wern yn cynnwys rhywfaint o wariant ar ddatblygu cynlluniau ar gyfer yr orsaf newydd a’r maes parcio yn Llan-wern? Os felly, pa ganran o’r £14,166,398 mae’r orsaf/maes parcio yn cyfrif amdani?**

**YMATEB**

Cwestiwn 1

Mae’r £10.54m yn cynrychioli cyfran o gostau datblygu Llan-wern a gafodd eu cydnabod fel amhariad ym mis Mawrth 2023 ar ôl cael eu cyfalafu’n flaenorol, nid gwerth llawn y prosiect.  Mae cyfanswm gwariant y prosiect hefyd yn cynnwys £3.6m o wariant na chafodd ei gyfalafu ar fantolen TrC gan ei fod yn ymwneud ag asedau nad ydynt yn asedau TFW/WG ac felly nid oedd angen amhariad ar y gwariant hwn.

Cwestiwn 2

Nid oedd sefydliadau eraill wedi gwario dim o’r cyfanswm gwariant o £14,166,398 ar drac cadw Llan-wern.

Cwestiwn 3

Roedd yr Orsaf / maes parcio yn cyfrif am oddeutu 20% o’r £14.1m o wariant.

Gobeithio y bydd y wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".